EuroBench/eurobench-wiki-lt-topics huggingface dataset:
Tema: Rašytojai
Ivanas Buninas (rus. Иван Алексеевич Бунин, 1870 m. spalio 22 d. Voroneže − 1953 m. lapkričio 8 d. Paryžiuje) − žymus rusų prozininkas, poetas, vertėjas. 1933 m. suteikta Nobelio literatūros premija.
Tema: Kalnai
Vaea kalnas (angl. Mount Vaea) – kalnas, stūksantis Samoa valstybėje, Upolu salos šiaurinėje pusėje, 3 km gilyn į salą nuo Apijos krantinės. Aukštis – 472 m. Kalno papėdėje įsikūrusios Lalovaea, Lepea, Vailimos gyvenvietės. Vaea kalnas žymus kaip škotų rašytojo Roberto Luiso Stivensono ir jo žmonos Fenės kapavietė. Kapas yra kalno viršūnėje, pasiekiamas stačiu, siauru keliuku, vadinamu „mylinčių širdžių keliu“.
Tema: Filmai
Leitis – 2018 m. Lietuvos istorinis filmas apie leičius ir XIII a. Lietuvos Didžiosios Kunigaikštystės kovas prieš Rusios kunigaikštystę. Kinuose pasirodęs liepos 6-ąją. Skirtas Lietuvos Respublikos šimtmečio paminėjimui.
Tema: Medicina
Valstybinė teismo medicinos tarnyba – įstaiga, atliekanti teismines medicinos ekspertizes (pagal teismų nutartis ir tyrimus pagal prokurorų ir ikiteisminio tyrimo įstaigų pareigūnų užduotis bei fizinių ir juridinių asmenų prašymus). Siekia diegti naujus tyrimo metodus ekspertinėje praktikoje, vykdyti mokslo tiriamąją, taikomąją bei metodinę veiklą teismo medicinos srityje.
Tema: Rašytojai
Fransua Moriakas (pranc. François Mauriac, 1885 m. spalio 11 d. Bordo − 1970 m. rugsėjo 1 d. Paryžiuje) − prancūzų rašytojas. Prancūzijos instituto prancūzų akademijos akademikas. 1952 m. suteikta Nobelio literatūros premija.
Tema: Rašytojai
Solas Belou (1915 m. birželio 10 d. – 2005 m. balandžio 5 d.) – kanadiečių-amerikiečių rašytojas, Nobelio literatūros premijos, Pulicerio premijos, triskart Nacionalinės knygų premijos bei kitų apdovanojimų laureatas.
Tema: Medicina
Adenoma (iš gr. adēn 'liauka') – nepiktybinis liaukinio epitelio auglys, augantis liaukiniuose arba tuose organuose, kurių gleivinėje yra sekretą gaminančių liaukų. Dažniausiai adenoma susidaro krūtyje, prostatoje, skrandyje. Adenoma yra apskritas, ryškiai atsiribojęs nuo aplinkinio audinio, kartais inkapsuliuotas mazgas arba (tuščiaviduriuose organuose) polipu vadinama išauga. Šio auglio ląstelės nedaug tesiskiria nuo normalių organų ląstelių, tik neįprastai išsidėsčiusios. Gali tapti piktybiniu augliu adenokarcinoma.
Tema: Kalnai
Bongo masyvas (Tondu masyvas) (pranc. massif des Bongo) – kalnagūbris šiaurės rytinėje CAR dalyje, prie Sudano sienos. Bongo masyve yra Bahr Al Arabo ištakos. Pietinė masyvo dalis vadinama Kuados plynaukšte.
Tema: Medicina
Aneurizma (sen. gr. ἀνεύρυσμα = išsiplėtimas) – arterijos (arba labai retai – venos) kraujagyslės sienelės išsiplėtimas ar išsišakojimas, kuris atsiranda dėl kraujagyslės sienelės, dažniausiai – vidurinio jos sluoksnio, pažeidimų. Būna aortos, venų arba arterijų. Aneurizma gali atsirasti bet kurioje kūno dalyje, tačiau potencialiai gyvybei grėsmingiausia vieta yra smegenyse. Širdies aneurizma yra miokardo infarkto sukelta komplikacija. Vaikystėje ir jaunystėje aneurizma atsiranda dėl įgimto vidurinio kraujagyslės sluoksnio silpnumo. Įtarus aneurizmą, ji diagnozuojama naudojant vaizdinę įrangą. Naudojama echokardiografija, kompiuterinė tomografija su angiografija, magnetinio rezonanso tomografija, aortografija.
Tema: Futbolas
2025–2026 m. Prva liga Telemach Slovenije arba 2025–2026 m. PrvaLiga arba 2025–2026 m. Pirma lyga – aukščiausioji slovėnijos futbolo lyga. 35-asis nepriklausomos Slovėnijos čempionatas. Sezonas prasidėjo 2025 m. liepos 18 d., o baigėsi 2026 m. gegužės d.
Tema: Filmai
Nepriklausomybės diena (angl. Independence Day) – 1996 m. JAV mokslinės fantastikos filmas. Filmas pasakoja apie tai, kaip nežemiška civilizacija mėgino užkariauti Žemę. Visame pasaulyje uždirbo 817,4 mln. dolerių.
Tema: Kalnai
Tadrart Akakusas (arab. تدرارت عكاكس‎ = Tadrārt ʿAkākus) – kalnagūbris pietvakarių Libijoje, Sacharos dykumoje. Driekiasi į rytus nuo Gato miesto, šiaurės link, lygiagrečiai Libijos-Alžyro sienai. Tadrart Akakusas pasižymi vaizdingais kraštovaizdžiais – smėlio kopomis, įsiterpusiomis tarp vėjo erozijos nugairintų uolų, uolų arkomis, tarpekliais, vadžiais. Nors kalnai yra vienoje sausiausių Sacharos vietų, čia auga kvapioji pienuolė (Calotropis procera) ir kai kurie kiti augalai, gaunantys vandens iš kalnuose telkšančių šaltinių. Tadrart Akakusas žymus savo priešistoriniais piešiniais (jie datuojami tarp XIII tūkstantmečio pr. m. e. ir I a. m. e.). Piešiniuose ir raižiniuose pavaizduoti įvairūs gyvūnai (žirafos, drambliai, stručiai, kupranugariai), senovėje gyvenę kalnuose (kuomet klimatas Sacharoje buvo daug drėgnesnis). Taip pat vaizduojami žmonės su arkliais. 1985 m. Tadrart Akakuso uolų piešiniai įtraukti į UNESCO pasaulio paveldo sąrašą.
Tema: Paukščiai
Gyvūno ar lėktuvo sparnų mojis (taip pat vadinama – sparno mostas) – atstumas nuo sparno taško, esančio toliausiai nuo korpuso, iki kito sparno tokio pat taško. Pavyzdžiui, keleivinio lainerio Boeing 777–200 sparnų mojis yra 60,93 metro (199 pėdų 11 colių); didžiausias išmatuotas paukščio – keliaujančiojo albatroso (lot. Diomedea exulans), sugauto 1965 m., sparnų mojis siekė 3,63 metro.
Tema: Kalnai
Nianganis (angl. Mount Nyangani, šon. Gomo reNyangani) – aukščiausias Zimbabvės kalnas. Jo aukštis siekia 2592 m virš jūros lygio. Kalnas yra Nianganio nacionaliniame parke, apie 275 km į pietryčius nuo šalies sostinės Hararės. Dėl palyginus žemo kalno aukščio ir tropinės vietos sniegas čia iškrenta labai retai, paskutinį kartą jis užfiksuotas 1935 m. rugpjūtį. Nianganio višukalnę galima pasiekti pėsčiomis per 1-3 valandas pagal 4 paruoštus turistinius maršrutus.
Tema: Rašytojai
William Faulkner (Viljamas Folkneris, 1897 m. rugsėjo 25 d. – 1962 m. liepos 6 d.) – JAV rašytojas, prozaikas, 1949 m. apdovanotas Nobelio literatūros premija.
Tema: Politikai
Johanas Eduardas Ernstas Krištolaitis (vok. Johann Eduard Ernst Christoleit; 1875 m. birželio 24 d. Gaičuose (dabar išnykęs kaimelis prie Kiškių), Šilutės apskritis, Vokietijos imperija – 1939 m. spalio 28 (?) d. Groß Bruch girininkijoje, Žuvininkų apskritis, Trečiasis Reichas) – Mažosios Lietuvos evangelikų liuteronų kunigas ir ornitologas.
Tema: Paukščiai
Pelagornis – buvusi plačiai paplitusi priešistorinių pseudodantuočių (Pelagornithidae) šeimos vandens paukščių gentis, dabar iškasami tik fosilijose, priskirti išnykusių Odontopterygiformes paukščių būriui.
Tema: Rašytojai
Ivo Andrić (1892 m. spalio 9 d. – 1975 m. kovo 13 d.) buvo jugoslavų rašytojas, laimėjęs Nobelio literatūros premiją 1961 m. Jo kūriniai dažniausiai yra apie gyvenimą Bosnijoje, valdant Osmanų imperijai. Jo gimtinė Dolac kaime prie Travniko paversti muziejumi kaip jo butas Belgrade.
Tema: Filmai
Raudonasis teroras gintarinėje pakrantėje: sovietinė okupacija ir Lietuvos pasipriešinimas, 1939–1993 metai (angl. Red Terror on the Amber Coast: Soviet Occupation – Lithuanian Resistance, 1939–1993) - valandos trukmės dokumentinis filmas apie Raudonąjį terorą Lietuvoje nuo 1939 iki 1993 metų. Filmas buvo išleistas 2008 m. ir pirmąkart parodytas vietiniu Rod Ailando WSBE-TV kanalu Channel 36.
Tema: Medicina
Mamografija (lot. glandulia mama – „pieno liauka“, grafo – „rašyti“) – tai svarbiausias krūtų ligų diagnostinis tyrimas. Jis atliekamas mamografu, naudojant rentgeno spindulius. Taip išgaunamas detalus krūties vaizdas nuotraukoje. Mamografijos metodu galima aptikti krūties pakitimus – cistas, riebalines sankaupas, navikus. Reguliari moters sveikatos stebėsena, taikant mamografiją, mirštamumą nuo krūties vėžio gali sumažinti apie 30 proc. Vadinamąją bazinę mamografiją pirmą kartą rekomenduojama atlikti sulaukus 35 metų, o nuo 40 metų tikrintis kas 1,5–2 metai, net jeigu sirgti krūties vėžiu tikimybė maža ar nėra jos rizikos veiksnių. Mamografinį tyrimą atlieka gydytojas radiologas. Procedūros metu krūtis suspaudžiama tarp dviejų plastikinių plokščių ir naudojant nedidelę rentgeno spindulių dozę sukuriama krūties rentgeno nuotrauka. Tamsių ir šviesių šešėlių nuotraukose krūties pakitimai atrodo kaip baltesnės dėmės. Šis instrumentinis tyrimas suteikia daugiau informacijos apie auglio dydį, vietą ir turinį bei parodo kai kurias detales, kurių gydytojas negali apčiuopti rankomis ar pastebėti atlikdamas išorinę krūtų patikrą. Kai kurios moterys po tyrimo gali justi nedidelį maudimą ar skausmą, bet jis greitai praeina. Nereikėtų baimintis ir rentgeno spindulių – jų kiekis, reikalinga krūties rentgenogramai atlikti, yra visai maža. Atsižvelgiant į mamografinio tyrimo rezultatus, gali būti paskirti ir papildomi vaizdiniai diagnostiniai tyrimai, pvz., ultragarsas arba magnetinio rezonanso tomografija (MRT). Jeigu būtina atlikti biopsiją, gavęs paciento leidimą jūsų gydytojas paprašys specialistų paimti audinio pavyzdį išsamiai analizei. Šio tyrimo paprastai prireikia tik vienam iš keturių pacientų. Tyrimo privalumai: Mamografinis tyrimas yra jautrus ir juo nustatoma iki 85-90 proc. krūties vėžio atvejų, Gali aptikti mikrokalcinatus (kalcio sankaupos, būdingiausias mamografinis simptomas), mažesnius nei 0,5 mm, Gali aptikti auglį dvejais metais anksčiau, nei jis bus apčiuopia
Tema: Medicina
Antigenas – molekulė organizme, kartais gali būti virusas ir bakterija, stimuliuojanti imuninį organizmo atsaką, ypač – antikūnų gaminimą. Antigenai gali būti svetimos organizmui medžiagos – egzogeniniai; organizmo ląstelėse, taip pat ir dėl infekcijos, susidarę – endogeniniai; bei autogeniniai, kurie priklauso organizmui, tačiau nustojami toleruoti dėl imuninės sistemos pakitimų.
Tema: Medicina
Balneologija – mokslas apie paprasto ir jūros vandens, mineralinių šaltinių, saulės spindulių ir klimato poveikį ir naudojimą gydymo tikslais. Balneologijai priklauso: balneochemija balneofizika balneotechnika balneoterapija
Tema: Filmai
Oliveris ir kompanija (angl. Oliver & Company) – 1988 m. JAV muzikinis animacinis filmas. Filmas pastatytas Volto Disnėjaus animacijos studijoje, kino teatruose pasirodė 1988 m. lapkričio 18 d. Filmas įkvėptas Čarlzo Dikenso romano „Oliveris Tvistas“. Filmas buvo perleistas 1996 m. kovo 29 d. Jis taip pat buvo išleistas VHS formatu „Walt Disney Masterpiece Collection“ rinkinyje 1996 m. rugsėjo 25 d. bei DVD formatu 2002 m. gegužės 14 d. 2013 m., paminint filmo 25-tąsias metines, jis buvo išleistas Blu-Ray formatu.
Tema: Politikai
Bhimrao Ramdžis Ambedkaras (1891 m. balandžio 14 d. – 1956 m. gruodžio 6 d.) – Indijos teisininkas, ekonomistas, politikas ir socialinis reformatorius, neliečiamųjų kastos vadovas, Neliečiamųjų budistų judėjimo pradininkas. Kovojo prieš neliečiamųjų socialinę diskriminaciją, palaikė moterų teises ir darbininkų judėjimą. Buvo pirmasis nepriklausomos Indijos teisingumo ministras, Indijos 1950 m. konstitucijos, kuri įtvirtino neliečiamųjų lygiateisiškumą, pagrindinis autorius. Suvokęs, kad konstitucijos nuostatos neįgyvendinamos, atsistatydino. 1956 m. perėjo į budizmą, jo pavyzdžiu pasekė beveik 4 milijonai neliečiamųjų.
Tema: Futbolas
Kinijos vyrų futbolo rinktinė – Kinijai atstovaujanti nacionalinė futbolo komanda, kurią kontroliuoja Kinijos futbolo asociacija. Rinktinė dalyvavo 1 pasaulio čempionate, 13 žemyno čempionatų. Rinktinė suburta 1913 m., reguliariau žaisti pradėjo nuo 1924 m. FIFA priklauso nuo 1931 m. Kinijos rinktinė dalyvavo 2002 m. pasaulio čempionate, bet pralaimėjo visas grupės rungtynes (Brazilijai, Turkijai ir Kosta Rikai).
Tema: Upės
Salpa – upės slėnio dalis, apsemiama per potvynius ir poplūdžius. Dalijama į žemutinę ir viršutinę. Salpą dengia upės sąnašos – aliuvis: smėlis, žvirgždas, molis, dumblas. Arčiau upės vagos nugula rupesnis smėlis bei žvirgždas, toliau – smulkus smėlis su moliu ir dumblu. Lietuvoje salpos yra 2–3 lygmenų: žemąsias salpas (0,2–1,0 m) kasmet užlieja potvynių vanduo, vidutines salpas (1–2 m) vanduo užlieja kas keleri metai, o aukštąsias salpas (2–3 m) upė užlieja kas 9–13 m. Salpos būna nuo visai siaurų (pvz., Neries) iki siekiančių keliasdešimt ar kelis šimtus metrų (Nemuno, Merkio, Žeimenos, Nevėžio, Minijos žemupių). Lėtų upių salpose susidaro senvagės, šlapynės, užutakiai, atsalos. Salpos turi didelę ūkinę reikšmę – jų dirva (salpžemiai) labai derlinga. Salpose būna ganyklos, savaiminės ir kultūrinės pievos, aukštesnėse – įrengiami daržai.
Tema: Medicina
Klinikinis tyrimas (angl. clinical trial) – tai epidemiologinis tyrimas, kuriuo siekiama nustatyti kokios nors intervencijos (gydymo, programos, vaistų ir pan.) poveikį, vienai grupei taikant vienokią intervencijos programą, o kitai – kitokią (arba išvis jokios). Didžiausią tyrimo validumą turi klinikiniai atsitiktinių imčių tyrimai.
Tema: Rašytojai
Bob Dylan (tikrasis vardas Robert Allen Zimmerman, hebrajiškas vardas: Šabtai Zisel ben Avraham, g. 1941 m. gegužės 24 d. Dulutas, Minesota, JAV) – žydų kilmės JAV dainininkas, dainų autorius, poetas ir dailininkas, kuris jau šešis dešimtmečius yra svarbi figūra populiariojoje muzikoje. Nobelio literatūros premijos laureatas (2016 m.). Didelė dalis žymiausių Dylano darbų buvo sukurti septintajame dešimtmetyje. Daug jo dainų, kaip „Blowin' in the Wind“ ir „The Times They Are a-Changin'“ tapo civilinių teisių judėjimų ir opozicijos Vietnamo karui himnais. Ankstyvųjų Dylano dainų žodžiai buvo įtakoti politikos, filosofijos, socialinių reiškinių ir literatūros, kas neatitiko tuometinės pop muzikos normų. Nuo 1988 metų jis nuolat koncertuoja kartu su besikeičiančia grupe, kas buvo praminta „niekada nesibaigiančiu turu“. Bobas Dylanas yra įtrauktas į Rokenrolo šlovės muziejų, jo įrašai laimėjo Oskarą, auksinį gaublį ir daug Grammy apdovanojimų. 2004 m. Rolling Stone žurnalo visų laikų populiariausių grupių ir muzikantų sąraše jis užėmė antrą vietą. Bobo Dylano seneliai iš motinos pusės buvo žydai iš Lietuvos, kurie į JAV atvyko 1902 metais.
Tema: Medicina
Reanimacija – ligonio, patyrusio klinikinę mirtį, gaivinimas ir gydymas. Esant reikalui taikomi tokie sudėtingi gydymo metodai kaip kontrapulsacija, ekstrakorporinė membraninė oksigenacija, hemofiltracija. Tai svarbiausių gyvybinių organų – širdies, plaučių, inkstų – funkcijas pakeičiančios procedūros. Pagrįsta tuo, jog biologinė mirtis įvyksta (negrįžtamai pakinta smegenys) tik praėjus 4–6 min nuo klinikinės mirties (kai nutrūksta širdies veikla ir kvėpavimas). Po to, kai įvyko klinikinė mirtis, skubiai suteikus pagalbą, ligonį dažnai galima atgaivinti. Reanimuojama, gydant pavojingą kraujotakos, kvėpavimo, inkstų ir kitų organų nepakankamumą, kuris gali būti atsiradęs dėl įvairių ligų (pvz., miokardo infarkto), traumos, sunkios operacijos. Reanimacijos rūšys: pirmoji reanimacijos pagalba, kurią teikia žmogus, esantis šalia staiga mirusio, ir medicininė reanimacija, kurią ligoninėje teikia medicinos darbuotojai. Pirmoji reanimacijos pagalba teikiama, kai žmogus staiga praranda sąmonę, išsiplečia jo vyzdžiai, sustoja kvėpavimas, nustoja plakti širdis. Jos metu išlaisvinami ligonio kvėpavimo takai, daromas dirbtinis kvėpavimas ir netiesioginis širdies masažas tol, kol medicinos darbuotojai perima ligonio gelbėjimą. Medicininė reanimacija specializuotuose ligoninių skyriuose ir centruose daroma sudėtinga medicinine aparatūra (dirbtiniu inkstu, dirbtine kraujo apytaka, defibriliatoriumi, elektrostimuliatoriumi), vaistais. Mokslas, tiriantis ir kuriantis reanimacijos būdus, vadinamas reanimatologija.
Tema: Futbolas
Futbolo teisėjas – žmogus, vadovaujantis futbolo rungtynėmis. Teisėjas stebi futbolininkų žaidimą ir prižiūri, kad veiksmas visų varžybų metu vyktų pagal taisykles. Teisėjas gali futbolininką nubausti pražanga (įspėjimas), geltona (griežtas įspėjimas) ar raudona kortele (išvarymas iš aikštės). Teisėjams padeda šoniniai teisėjai, jie stebi ar kamuolys kirto vartų liniją, šoninę liniją, ar žaidėjas buvo nuošalėje bei žiūri nuo kurios komandos futbolininko kamuolys tai padarė. Rungtynių teisėjo sprendimai yra galutiniai, jų negalima užginčyti, vienintelis pateisinimas - teisėjas gali pažiurėti VAR (Video Assistant Refeere) Su šitu sprendimu, teisejas gali Nuimti įvarčius, pakeisti kortele iš Geltonos į Raudona (Arba Atvirkščiai)
Tema: Kalnai
Nimba − kalnų masyvas Gvinėjos, Liberijos ir Dramblio Kaulo Kranto pasienyje. Nimbo kalno aukštis iki 1752 m. Kalnas susidaręs iš vulkaninių uolienų. Nimbo vakaruose yra geležies rūdos telkinių. Prie Nimbo kalno yra įkurtas Nimbos kalno gamtos rezervatas.
Tema: Filmai
Smurto siaubo filmas (angl. slasher) – siaubo filmų žanras, kurio pagrindinis veiksmas sukasi apie žudiką psichopatą, tykantį savo aukų, jas persekiojantį ir žudantį smurtiniu būdu. Vienu žymiausiu tokio tipo filmu laikomas „Klyksmas“.
Tema: Kalnai
Kamerūno kalnas (angl. Mount Cameroon, pranc. Mont Cameroun), Fako kalnas (Fako) – veikiantis ugnikalnis Kamerūne netoli Gvinėjos įlakos. Vulkanas yra viena aukščiausių Afrikoje, o jo viršūnė siekia 4095 metrų virš jūros lygio, nors nurodomi ir kitokie aukščiai (4070 m, 4040 m ir kt.). Kalnas stūkso Pietvakarių regione, 10 km į vakarus nuo Buėjos, 20 km į šiaurę nuo Limbės. Viršūnėje – 1 km skersmens krateris. Daugiau kaip 70 šoninių kraterių. Yra lavos urvų; didžiausias Gaskino urvas (ilgis 450 m) yra 2855 m aukštyje. Dalis ugnikalnio patenka į Kamerūno vulkaninę liniją, kurioje telkšo ir Njoso ežeras, 1986 m. pagarsėjęs Njoso ežero tragedija. Paskutiniai Kamerūno ugnikalnio išsiveržimai užfiksuoti 1999 m. kovo 28 dieną ir 2000 m. kovo 28 dieną. Ugnikalnio pagrindą sudaro Prekambro metamorfinės uolienos, kurias iš viršaus dengia Kreidos ir Kvartero nuogulos. Ugnikalnio šlaitai – drėgniausia vieta Afrikoje. Čia iškrinta ~10 000 kritulių per metus. Šlaituose auga drėgnieji atogrąžų miškai, aukščiau – visžaliai kalnų miškai, kalnų pievos. Gausi gyvūnija (beždžionės, antilopės); faunos rezervatas. Slėniuose ganyklos. Papėdėse auginami bananai, alyvmedžiai, kakavmedžiai, kaučiukmedžiai, arbatmedžiai.
Tema: Politikai
Markas Rutė (g. 1967 m. vasario 14 d. Hagoje) – Nyderlandų politikas, buvęs ministras pirmininkas, nuo 2024 m. spalio 1 d. - NATO generalinis sekretorius.
Tema: Kalnai
Maunt Ogastasas (angl. Mount Augustus, 'Augusto kalnas') – kalnas Australijoje, Vakarų Australijos valstijos šiaurės vakarų dalyje, apie 850 km į šiaurę nuo Perto, 320 km į rytus nuo Karnarvono miesto, to paties pavadinimo Maunt Ogastaso nacionaliniame parke. Kalno aukštis siekia 1106 m virš jūros lygio arba apie 860 m virš aplinkinės lygumos. Kalnas turi beveik 8 km ilgio centrinę keterą, plotas užima apie 47,95 km². Lipimas į viršūnę gali užtrukti iki 5 valandų (su grįžimu). Įrengti kopimo maršrutai, kurių vienas yra 4 klasės, kitas – 5 klasės, yra daug kitų pėsčiųjų takų. 1858 m. birželio 3 d. Frensis Gregoris tapo pirmuoju europiečiu, užkopusiu į kalną. Po kelių savaičių jis pavadino kalną savo brolio, keliautojo Augusto Gregorio (1819–1905) vardu.
Tema: Rašytojai
Janis Akurateris (latv. Jānis Akuraters, 1876 m. sausio 13 d. Jaunzemiai, Dignajos valsčius – 1937 m. liepos 25 d. Ryga; palaidotas Rygos Miško kapinėse) – Latvijos pedagogas, latvių rašytojas neoromantikas.
Tema: Politikai
Romas Kalanta (1953 m. vasario 22 d. Alytuje – 1972 m. gegužės 14 d. Kaune) – lietuvių disidentas, pagarsėjęs savo susideginimu protestuojant prieš TSRS valdžią Lietuvoje. Palaidotas Romainių kapinėse.
Tema: Kalnai
Duchano kalnas (arab. جبل الدخان‎ = Ǧabal ad-Duḫān 'Dūmų kalnas') – kalva Bahreine, Pietų muchafazoje. Jos aukštis 134 m virš jūros lygio, tai aukščiausias taškas šalyje. Taip jis vadinamas dėl miglos, kuri supa kalvą drėgnomis dienomis. Netoli kalvos yra daug urvų.
Tema: Rašytojai
Nagibas Mahfuzas (arab. نجيب محفوظ = Nagīb Maḥfūẓ; 1911 m. gruodžio 11 d. – 2006 m. rugpjūčio 30 d.) – Egipto rašytojas, 1988 m. apdovanotas Nobelio literatūros premija. Kartu su Tawfiq el-Hakim jis laikomas vienu pirmųjų šiuolaikinių arabų rašytojų, kurie nagrinėjo egzistencializmo temą. Per 70 kūrybos metų jis išleido 50 romanų, 350 trumpų istorijų, tuzinus filmų scenarijų ir 5 pjeses. Pagal daugumą jo kūrinių buvo sukurti filmai Egipte ir užsienyje.
Tema: Rašytojai
Günter Grass (Graß; Giunteris Grasas, 1927 m. spalio 16 d. ─ 2015 m. balandžio 13 d.) – prozininkas, dramaturgas ir poetas. Georgo Biuchnerio, Fontanės, Kritikų ir kitų premijų laureatas. 1999 m. Nobelio literatūros premijos laureatas.
Tema: Rašytojai
Izaokas Baševis Singeris (Isaac Bashevis Singer, jid. ‏יצחק באַשעװיס זינגער‏‎; 1903 m. lapkričio 11 d. – 1991 m. liepos 24 d.) – Lenkijoje gimęs JAV žydų rašytojas, rašęs jidiš kalba, o vėliau savo kūrinius pats vertęs į anglų kalbą. 1978 m. apdovanotas Nobelio literatūros premija. Laikomas viena pagrindinių jidiš literatų judėjimo figūrų. Taip pat apdovanotas JAV Nacionalinės knygos bei nacionaliniu vaikų literatūros apdovanojimu už 1970 metais išleistą savo atsiminimų knygą apie tarpukario Lenkiją knygą „Maloni diena“. Taip pat apdovanotas nacionaliniu grožinės literatūros knygos apdovanojimu už 1974 m. rinktinę „Plunksnų karūna ir kitos istorijos“. Į lietuvių kalbą išleistas autoriaus romanas „Vergas“, apsakymų rinktinė „Kavinė Brodvėjuje“. Izaokas Baševis Singeris gimė 1903 m. žydų šeimoje Leončino kaime netoli Varšuvos. Sulenkintai jo vardas skambėjo kaip Icek Hersz Zynger. Tiksli gimimo data nėra žinoma, tačiau ja laikoma lapkričio 11 diena. Tėvas buvo hasidų rabinas, motina Batšeba – Bilgorajaus rabino duktė. Vėliau Singeris savo motinos mergautinę pavardę naudojo savo literatūriniame pseudonime Izaak Baszewis, o vėliau pridėjo ir prie savo vardo. Tiek vyresnioji sesuo Esther Kreitman, tiek vyresnysis brolis taip pat buvo rašytojai. 1908 m. su tėvais persikėlė į vargingą žydų kvartalą Varšuvoje, kuriame ir užaugo. Gyvenimas šiame kvartale aprašytas kai kuriuose Singerio kūriniuose. 1935 m. Singeris paliko Lenkiją ir persikėlė į JAV. Manoma, kad tokį žingsnį lėmė auganti grėsmė iš Lenkijos kaimynės Vokietijos. Tai jį ir žmoną su sūnumi Izraeliu Zamiru išskyrė net dvidešimčiai metų, kadangi šie persikėlė į Maskvą, o iš jos – į Palestiną. Singeris įsikūrė Niujorke, dirbo vietiniame jidiš laikraštyje. 1938 m. jis sutiko Almą Vaserman (mergautinė pavardė Haiman), Vokietijos žydų pabėgėlę iš Miuncheno ir po dvejų metų su ja susituokė. Antrojo pasaulinio karo metais šalia pseudonimo „Baševis“ rašė pasirašydamas Varšavskiu (lenk. Warszawski) ir D. Segal. Su naująja ž
Tema: Rašytojai
Frans Eemil Sillanpaa (Fransas Emilis Silanpė, 1888 m. rugsėjo 16 d. – 1964 m. birželio 3 d.) – Suomių rašytojas. 1939 m. apdovanotas Nobelio literatūros premija.
Tema: Politikai
Mohamedas Uldas Abdelazizas (Mohamed Ould Abdel Aziz, g. 1956 m. gruodžio 20 d.) – Mauritanijos karininkas ir politinis veikėjas, nuo 2009 m. iki 2019 m. ėjęs šalies prezidento pareigas. Jis buvo vienas pagrindinių 2005 m. įvykusio perversmo prieš prezidentą Maaują Uldą Sid Ahmedą Tają dalyvių, o 2008 m. įvykdė dar vieną perversmą, nuversdamas tuometį prezidentą Sidį Uldą Čeich Abdalahį. Po perversmo tapo šalies aukščiausiosios tarybos pirmininku (laikinuoju valstybės lyderiu). Norėdamas dalyvauti rinkimuose iš posto atsistatydino; 2009 m. liepą išrinktas prezidentu, prisaikdintas 2009 m. rugpjūčio 5 d. 2012 m. spalio 13 d. Abdelazizas buvo pašautas, greičiausiai siekiant pasikėsinti į šalies vadovą, tačiau išgyveno.
Tema: Paukščiai
Mažieji apuokai (Asio) – pelėdinių (Strigidae) šeimos paukščių gentis. Viršugalvio šonuose yra dvi auselės. Pasaulyje 7 rūšys, Lietuvoje dvi: Mažasis apuokas (Asio otus). Pav. Balinė pelėda (Asio flammeus). Rūšis įrašyta į Lietuvos raudonąją knygą.
Tema: Upės
Upės slenksčiai – seklus akmenuotas ar uolingas ruožas upės vagoje, kuriam būdingas didelis nuolydis. Susidaro ten, kur į žemės paviršių išeina kietos uolienos ir rieduliai. Slenksčiai būdingi kalnų upėms bei upėms, kertančioms kristalinius skydus. Slenksčiai trukdo laivybai upe, todėl dažnai užliejami pastačius užtvanką (pvz., Dniepro slenksčiai prie Zaporožės užlieti Dniepro hidroelektrinės tvenkinio), o kalnų upių slenksčiai yra populiari vandens turizmo atrakcija.
Tema: Upės
Ubangis (pranc. Oubangui, Ubangi) – upė Centrinėje Afrikoje; dešinysis, didžiausias Kongo intakas. Prasideda Centrinės Afrikos Respublikos ir Kongo Demokratinės Respublikos pasienyje, susiliejus Velės ir Mbomu upėms. Teka į vakarus ~350 km. Žemiau Bangio teka į pietus ir sudaro Kongo Respublikos ir Kongo DR sieną. Didžiausi intakai: Giri, Koto, Lua. Vaga slenkstėta. Liūčių metu (kovo – lapkričio mėn.) patvinsta. Upė laivuojama nuo Bangio (pagrindinė arterija, jungianti CAR su vandenynu).